Jóhann Birgir skoraði sjö mörk fyrir HK.vísir / bára HK vann sinn fyrsta sigur á tímabilinu þegar liðið lagði Fjölni að velli , 29 - 30 , í Dalhúsum í kvöld . HK-ingar töpuðu fyrstu tólf leikjum sínum í vetur en unnu langþráðan sigur í kvöld . Sigurinn gat vart tæpari verið en HK kastaði frá sér góðri forystu í seinni hálfleik og hleypti Fjölni inn í leikinn . Fjölnismenn gátu jafnað leikinn í lokasókn sinni en Davíð Svansson varði bæði skot þeirra og tryggði HK-ingum stigin tvö . Davíð var frábær í leiknum og varði 27 skot , eða 48% þeirra skota sem hann fékk á sig . HK-ingar voru miklu sterkari í fyrri hálfleik . Jóhann Birgir Ingvarsson fór hamförum í upphafi leiks og Pétur Árni Hauksson tók svo við keflinu . Sóknarleikur HK gekk nánast fullkomlega í fyrri hálfleik þar sem liðið skoraði 19 mörk . Vörn Fjölnismanna var afleit og HK-ingar áttu ekki í miklum vandræðum með slíta hana í sundur . Þá vörðu markverðir Fjölnis ekki mikið á meðan Davíð var með 13 skot ( 46% ) . HK var fjórum mörkum yfir í hálfleik , 15 - 19 . Gestirnir skoruðu svo fyrstu tvö mörkin í seinni hálfleik og náðu sex marka forystu , 15 - 21 . Þá hertu heimamenn vörnina og fóru að saxa á forskotið . Sóknarleikur Fjölnismanna gekk sömuleiðis betur og þá fengu þeir fjölda marka úr hraðaupphlaupum í seinni hálfleik . Goði Ingvar Sveinsson jafnaði í 26 - 26 en HK svaraði með þremur mörkum í röð og komst í kjörstöðu . Fjölnir skoraði þá þrjú mörk gegn einu og munurinn því aðeins eitt mark , 29 - 30 , þegar skammt var eftir . Heimamenn fengu tvö ágætis færi í lokasókn sinni en Davíð kórónaði stórleik sinn með því að verja síðustu tvö skot þeirra . Lokatölur 29 - 30 , HK í vil . HK er í tólfta og neðsta sæti deildarinnar með tvö stig , þremur stigum á eftir Fjölni sem er í því ellefta og næstneðsta . Af hverju vann HK ? Fyrri hálfleikurinn hjá HK-ingum var þeirra besti á tímabilinu . Sóknarleikurinn var fumlaus og þeir skoruðu að vild . Í seinni hálfleik hrökk sókn HK í baklás og gestirnir áttu á löngum köflum í tómum vandræðum með að skora . Þeir spiluðu með aukamann í sókninni undir lokin , spiluðu sig ítrekað í opin færi en nýttu þau afar illa . Liðið klúðraði t.a.m. fimm síðustu skotum sínum í leiknum . Fjölnismenn gengu á lagið og voru hársbreidd frá því að ná í stig . Hverjir stóðu upp úr ? Davíð var magnaður í HK-markinu og varði vel allan leikinn . Jóhann Birgir var gríðarlega öflugur í fyrri hálfleik og Pétur Árni átti sinn besta leik á tímabilinu . Hann skoraði níu mörk og var markahæstur HK-inga . Brynjar Loftsson átti góða innkomu í vinstra hornið hjá Fjölni og Arnar Máni Rúnarsson lék vel á línunni . Hvað gekk illa ? Vörn Fjölnis var afleit í fyrri hálfleik þar sem liðið fékk á sig 19 mörk og HK var með 79% skotnýtingu . Fjölnismenn lágu of aftarlega og gáfu Jóhanni Birgi og Pétri Árna alltof mikinn tíma til að athafna sig . Björgvin Páll Rúnarsson var afleitur framan af leik en vaknaði til lífsins undir lokin . Breki Dagsson skoraði fimm mörk líkt og Björgvin en hefur oft spilað betur en í kvöld . Þá var markvarslan hjá Fjölni ekki upp á marga fiska . Hvað gerist næst ? Í síðustu umferðinni fyrir jólafrí sækir Fjölnir KA heim á meðan HK tekur á móti ÍR . Elíasi Má var létt eftir sigurinn á Fjölni.vísir / bára Elías Már : Förum ekkert að skjóta upp flugeldum í kvöld „ Ég er mjög ánægður núna . Þetta var týpískt fyrir lið sem hefur ekki unnið leik lengi . Þegar við gátum klárað leikinn klikkuðum við á dauðafærum og svoleiðis . En það skiptir ekki máli núna . Ég er ógeðslega ánægður með strákana . Við náðum loksins að klára leik sem við höfum ekki gert í marga mánuði , “ sagði Elías Már Halldórsson , þjálfari HK , eftir sigurinn á Fjölni . HK var miklu sterkari aðilinn í fyrri hálfleik og leiddi með fjórum mörkum , 15 - 19 , að honum loknum . „ Eins og áður sagði var HK stigalaust fyrir leikinn í kvöld . Mikil umræða hefur verið um hvort HK-ingar myndu ná í stig í vetur . En fór það í taugarnar á Elíasi ? „ Við höfum aldrei lagt árar í bát og haldið áfram . Við ætlum okkur að gera HK að frábæru liði eftir nokkur ár . Það tekur bara tíma , “ sagði Elías . „ Ég vissi alltaf að við myndum fá einhver stig . Ég var alveg sultuslakur , “ sagði þjálfarinn að lokum og glotti . Kári var mjög ósáttur við frammistöðu Fjölnis í seinni hálfleik.vísir / bára Kári : Þetta er grátlegtKári Garðarsson , þjálfari Fjölnis , var vonsvikinn eftir tapið fyrir HK. „ Ég er gríðarlega svekktur að hafa ekki allavega náð stigi . Við vorum búnir að grafa okkur ofan í ansi djúpa holu en klóruðum okkur upp úr henni og það vantaði ekki mikið upp á , “ sagði Kári eftir leik . Fjölnismenn voru í tómu basli í fyrri hálfleik , sérstaklega í vörninni . HK-ingar skoruðu 19 mörk og voru með frábæra skotnýtingu . „ Ég er gríðarlega ósáttur við fyrri hálfleikinn . Við vorum langt frá okkar besta á öllum sviðum . Ég veit ekki hvort menn hafi verið stressaðir fyrir leiknum , “ sagði Kári . „ Í seinni hálfleik sýndum við flottan leik og það hefði verið gott að spila þannig í lengri tíma . Þetta er grátlegt . “ Hann sagðist ekki hafa gert stórar og miklar breytingar í hálfleik , aðeins áherslubreytingar . „ Í seinni hálfleik vorum við ákveðnari gegn skyttunum þeirra sem gerðu okkur lífið leitt í þeim fyrri , bæði Jóhann Birgir [ Ingvarsson ] og Pétur Árni [ Hauksson ] . Þetta gekk ágætlega gegn Jóhanni Birgi en Pétur var góður í seinni hálfleik , “ sagði Kári . „ Svo fundum við betri lausnir í sókninni og töpuðum boltanum sjaldnar . Svo varði Davíð [ Svansson ] mjög vel í markinu hjá HK. “ Athugið .